ddrg/super_eurlex huggingface dataset:
ao)

okrem toho by EÚ by mala pozorne monitorovať situáciu v oblasti ľudských práv v Rusku, a to aj prostredníctvom monitorovania súdnych prípadov organizácií občianskej spoločnosti, opozičných politikov a aktivistov zo strany delegácie EÚ v Rusku a veľvyslanectiev členských štátov; EÚ by tiež mala rozšíriť globálny sankčný režim EÚ v oblasti ľudských práv a uplatňovať ho na porušovanie ľudských práv páchané na všetkých územiach postihnutých zmrazenými konfliktmi alebo na nezákonne okupovaných regiónoch krajín Východného partnerstva; EÚ by zároveň mala plniť svoj záväzok zohľadňovať hľadisko rodovej rovnosti vo všetkých vonkajších činnostiach a podporovať základné ľudské práva, a to aj prostredníctvom boja proti rodovo podmienenému násiliu, rasizmu, xenofóbii, zločinom z nenávisti, policajnej brutalite a iným formám diskriminácie, ako aj prostredníctvom presadzovania rodovej rovnosti, práv žien, LGBTI+ a práv menšín; EÚ by mala podľa možnosti pomáhať utláčaným občanom v Rusku, najmä tým, ktorí čelia diskriminácii na základe veku, rasy, etnického pôvodu, jazykovej alebo sociálnej skupiny, sexuálnej orientácie, rodového prejavu, rodovej identity, pohlavných znakov alebo iných dôvodov; EÚ by mala spolupracovať s Ruskom aj v oblasti zaobchádzania s obhajcami práv žien, zastúpenia žien v politike a verejnej správe, príležitostí žien na trhu práce a sexuálneho a reprodukčného zdravia a práv v Rusku; EÚ by mala ďalej odsudzovať prenasledovanie, svojvoľné zadržiavanie a mučenie LGBTI+ osôb v mnohých častiach Ruskej federácie, zdôrazniť pretrvávajúcu potrebu vyšetrovania a vyzvať na okamžité prepustenie všetkých väzňov v takýchto situáciách, najmä v Čečensku; EÚ by mala ďalej klásť dôraz na to, že ruská vláda naďalej využíva zákaz „homosexuálnej propagandy“ na odôvodnenie trestného stíhania; EÚ by mala s podporou členských štátov umožniť týmto obetiam podať žiadosti o azyl v súlade s európskym a vnútroštátnym právom;
K.

keďže Taliban sa údajne zameriava na jednotlivcov s cieľom podrobiť ich obťažovaniu, násiliu a vraždeniu ako forme odvety; keďže väčšine žien nebolo umožnené vrátiť sa do práce, na univerzitu a do školy; keďže v krajine vypukli protesty najmä proti vláde zloženej výlučne z mužov a jej plánom obmedziť práva žien a vylúčiť ženy z verejného života vrátane športových aktivít; keďže Taliban násilne potlačil demonštrácie a miestny odpor, a to najmä v údolí Pandžšír;
9.

vyzýva kubánske orgány, aby dodržiavali odporúčania IACHR a vysokej komisárky OSN pre ľudské práva, aby sa zapojili do konštruktívneho dialógu so skutočnou občianskou spoločnosťou; vyzýva Kubu, aby okamžite poskytla osobitnej spravodajkyni OSN pre slobodu presvedčenia a prejavu, osobitnej spravodajkyni OSN pre situáciu obhajcov ľudských práv a nezávislým organizáciám pre ľudské práva prístup do krajiny na zdokumentovanie situácie v oblasti ľudských práv a na monitorovanie a pozorovanie nadchádzajúcich súdnych procesov so stovkami aktivistov a bežných Kubáncov, ktorí sú naďalej zadržiavaní; vyzýva EÚ, aby sledovala súdne procesy a navštevovala politických väzňov vo väzení;
24.

zdôrazňuje, že rozhodovanie o konflikte záujmov dezignovaných komisárov pred vypočutiami zostáva v demokratickej a inštitucionálnej právomoci Výboru Európskeho parlamentu pre právne veci; v tejto súvislosti zdôrazňuje, že budúcemu nezávislému etickému orgánu EÚ by sa mali zveriť primerané vyšetrovacie právomoci, ako aj právomoc požiadať o administratívne dokumenty a mať k nim prístup, čím sa mu umožní vykonávať riadne odôvodnené a zdokumentované posúdenia; zdôrazňuje, že pri overovaní následkov konfliktu záujmov je potrebné v plnej miere dodržiavať pravidlá týkajúce sa dôvernosti a ochrany súkromia a osobných údajov; zastáva názor, že Výboru pre právne veci by sa malo poskytnúť viac času a že Výbor pre právne veci by mal pri plnom zachovaní svojich právomocí v tejto oblasti rozhodovať o existencii konfliktu záujmov dezignovaných členov Komisie po tom, ako dostal nezáväzné, presné a odôvodnené odporúčania nezávislého etického orgánu EÚ, čo by malo za následok posilnenie jeho činnosti; domnieva sa, že Výbor pre právne veci by mal v konečnom dôsledku usporiadať diskusiu o odporúčaniach, ktoré vydal nezávislý etický orgán EÚ; domnieva sa, že odporúčania by sa mali uverejniť spolu s vyhláseniami o finančných záujmoch dezignovaných komisárov; domnieva sa, že okrem kontroly vyhlásení dezignovaných komisárov Výborom pre právne veci by sa preskúmanie konfliktov záujmov malo vo všeobecnosti vykonávať pred výkonom verejnej služby alebo zamestnania, počas neho a po jeho skončení, a to v prípade všetkých inštitúcií, orgánov, úradov a agentúr Únie; ďalej sa domnieva, že by sa mu mali poskytnúť dostatočné zdroje, nástroje a zručnosti, aby mohol vykonávať krížovú kontrolu a vyhľadávať potrebné informácie, a v prípade potreby požiadať o dodatočné informácie;
34.

zdôrazňuje, že je potrebné čo najskôr zabezpečiť synergie medzi ERTMS a európskym globálnym navigačným satelitným systémom (GNSS), najmä preto, že dostupnosť signálu GNSS sa opiera o virtuálne balízy, ktorých zavedenie a údržba by bolo menej nákladné, pretože by sa tým urýchlilo zavádzanie ERTMS a zvýšila by sa konkurencieschopnosť ERTMS mimo EÚ; vyzýva železničný priemysel EÚ, aby vyvinul technické riešenia na to, aby GNSS umožnil ERTMS vo veľkom rozsahu; okrem toho vyzýva Komisiu, aby zvážila zavedenie GNSS do nadchádzajúcej revízie TSI CCS ERTMS s cieľom odstrániť zostávajúce technologické medzery a prijať inovácie; vyzýva ERA, aby úzko koordinovala, podporovala a zefektívnila výskumné a vývojové projekty zainteresovaných strán z oblasti kozmického priestoru a železníc s cieľom čo najskôr zahrnúť údaje o polohe vlaku z GNSS do ERTMS; okrem toho vyzýva na zintenzívnenie spolupráce medzi agentúrou a Agentúrou pre GNSS s cieľom zaradiť GNSS do noriem ERTMS;
23.

konštatuje, že podľa správy EIB o udržateľnosti sa absolútna výška emisií portfólia EIB za rok 2019 odhaduje na 3,9 milióna ton ekvivalentu CO 2 ročne, pričom za rok 2018 to bolo len 2,2 milióna ton ekvivalentu CO 2 ročne; poznamenáva, že celkový objem znížených alebo zamedzených emisií z rovnakého financovania sa v roku 2019 odhaduje na 3,1 milióna ton ekvivalentu CO 2 ročne, pričom v roku 2018 to bolo 3,5 milióna ton ekvivalentu CO 2 ročne; vyzýva EIB, aby sa viac usilovala o zníženie absolútnych emisií; vyzýva EIB, aby v záujme väčšej transparentnosti systematicky zverejňovala výpočty emisnej stopy skleníkových plynov pri všetkých projektoch, pri ktorých sa sleduje uhlíková stopa;
40.

domnieva sa, že najmä pokiaľ ide o pravidlá kontrol vnútorných hraníc, Kódex schengenských hraníc už nespĺňa svoj účel a vyžaduje si naliehavú a zmysluplnú reformu s cieľom posilniť vzájomnú dôveru a solidaritu a zabezpečiť integritu a úplné obnovenie schengenského priestoru; v tejto súvislosti konštatuje, že sú potrebné jasnejšie pravidlá týkajúce sa núdzových situácií v oblasti verejného zdravia; zdôrazňuje, že hoci je opätovné zavedenie kontrol vnútorných hraníc naďalej vecou rozhodnutia jednotlivých členských štátov, malo by byť vždy len krajným riešením, a to na obmedzené časové obdobie a v rozsahu, v akom sú kontroly potrebné a primerané zistenej závažnej hrozbe, pričom osobitná pozornosť by sa mala venovať ich vplyvu na právo na voľný pohyb a zásadu nediskriminácie, ako aj účinkom, ktoré by takéto kontroly mohli mať na hraničné regióny, pričom sa bude naďalej rozlišovať medzi rôznymi právnymi základmi; domnieva sa, že pri každom predĺžení hraničných kontrol zo strany členského štátu by sa mali uplatniť ďalšie ochranné opatrenia a opatrenia dohľadu a že za každých okolností by mali byť takéto opatrenia zrušené, hneď ako zaniknú ich dôvody;
60.

vyzýva Komisiu, aby zaradila obchod, klímu a súvisiace reformy do centra transatlantických vzťahov, pričom berie na vedomie vysokú úroveň ambícií, ktorú nová vláda USA v tejto oblasti prejavuje, a poznamenáva, že by sa to malo zakladať aj na nových prístupoch, ako sú prístupy zavedené Dohodou medzi USA, Mexikom a Kanadou (USMCA);
36.

zdôrazňuje význam posilnenia postavenia žien a dievčat pri vstupe do zamestnania v oblasti STEM a žiada členské štáty a Komisiu, aby vypracovali opatrenia na zlepšenie podmienok pre ženy v ich kariére v oblasti výskumu a na zníženie tzv. efektu deravého potrubia; žiada, aby sa zvýšila atraktivita pracovných príležitostí pre mladých výskumných pracovníkov a nedostatočne zastúpené skupiny, a to aj vzhľadom na zásadný prínos žien pre vedeckú činnosť a činnosť v oblasti výskumu a vývoja, a to pri súčasnom znižovaní rozdielov v odmeňovaní žien a mužov v tomto odvetví; nabáda členské štáty a výskumné organizácie vrátane univerzít, aby v oblasti výskumu a inovácie podporovali vytváranie flexibilných pracovných podmienok a spôsobov práce pre ženy, ako aj pre mužov vrátane podpory rovnocenného rozdeľovania povinností súvisiacich so starostlivosťou a aby preskúmali posudzovanie výkonnosti výskumných pracovníkov s cieľom odstrániť rodové predsudky; ďalej trvá na lepšej integrácii rodového rozmeru do obsahu výskumu a inovácií a na lepšom zbere rozčlenených údajov a výsledkov;
54.

plne súhlasí s vyhlásením v nedávnom komuniké NATO, že Európska únia zostáva jedinečným a dôležitým partnerom NATO; v tejto súvislosti opakuje svoje pevné presvedčenie, že vzťahy medzi EÚ a NATO treba pozdvihnúť na skutočnú strategickú úroveň, aby sa dosiahol plný potenciál partnerstva, a to nadviazaním na bezprecedentný pokrok, ktorý sa už podarilo dosiahnuť, s celkovým cieľom budovania skutočného vzťahu medzi týmito organizáciami; požaduje pravidelné mimoriadne samity s účasťou všetkých hláv štátov a predsedov vlád spojencov NATO a členských krajín EÚ s cieľom upevňovať dôveru a porozumenie na najvyšších úrovniach a predkladá svoju dlhodobú víziu, ktorou je Rada pre partnerstvo medzi EÚ a NATO; nabáda okrem toho na diskusiu o vytvorení stálej rady ministrov obrany EÚ, ktorá by mala úzko spolupracovať so zasadnutiami ministrov obrany NATO; zdôrazňuje v tejto súvislosti zásadu inkluzívnosti;
49.

konštatuje, že verejné obstarávanie prechádza digitálnou transformáciou; víta proces prehodnotenia verejného obstarávania so zreteľom na digitálne technológie; zastáva názor, že táto reforma by mala predstavovať viac než len prechod na elektronické nástroje a že jej súčasťou by mali byť rôzne fázy pred zadaním, ako aj po zadaní; trvá na tom, že tieto reformy by mali umožniť tiež to, aby prístupy založené na údajoch boli začlenené do rôznych fáz verejného obstarávania; vyzýva Komisiu, aby venovala osobitnú pozornosť rámcovým dohodám zadaným prostredníctvom postupov verejného obstarávania, pretože súvisiace podvody a korupcia predstavujú zvýšené riziko pre finančné záujmy Únie;
vyzýva Komisiu, aby stanovila jasný, presný a používateľský ústretový systém pre podávanie sťažností, ako aj lehoty pre odpovede Komisie na tieto sťažnosti; zdôrazňuje, že občianska spoločnosť vrátane nezávislých mimovládnych organizácií a občanov a investigatívna žurnalistika a médiá založené na faktoch zohrávajú vedúcu úlohu pri odhaľovaní možných porušení zásad právneho štátu na miestnej a vnútroštátnej úrovni, a preto by mali byť zapojení do ich nahlasovania; pripomína, že je potrebné uplatňovať nariadenie spôsobom, ktorým sa zabezpečí ochrana osôb nahlasujúcich porušenia práva Únie v súlade so zásadami stanovenými v smernici (EÚ) 2019/1937 ( 7 )
14.

zdôrazňuje, že cielené sankcie musia byť zamerané na dosiahnutie účinných a trvalých výsledkov; vyzýva Komisiu, ESVČ a členské štáty, aby vyčlenili primerané zdroje a odborné znalosti na presadzovanie a pravidelné monitorovanie vplyvu GHRSR EÚ, a aby dôkladne monitorovali zaradenie do zoznamu a vyňatie zo zoznamu; trvá na tom, že je potrebné venovať viac pozornosti a zdrojov verejnej komunikácii o zoznamoch, a to v EÚ, ako aj v príslušných krajinách, a to aj prostredníctvom prekladu príslušnej dokumentácie cielených jednotlivcov alebo subjektov do miestneho jazyka;
3.

je pevne presvedčený, že neobmedzovanie účasti strany HDP v tureckých demokratických inštitúciách je základným predpokladom pre dosiahnutie väčšej inkluzívnosti tureckej spoločnosti a vytvorenie pozitívnych vyhliadok na mierové urovnanie kurdskej otázky; v tejto súvislosti opakuje, že vzhľadom na pevné odhodlanie strany HDP pracovať prostredníctvom demokratických inštitúcií by zákaz tejto strany bol v strednodobom horizonte vážnou politickou chybou a predstavoval by nezvratný úder voči pluralizmu a demokratickým zásadám, v dôsledku čoho by milióny voličov v Turecku zostali bez zastúpenia;
15.

pripomína a opätovne odsudzuje spoluúčasť bánk so sídlom v EÚ na zmrazení aktív a bankových účtov bývalých prodemokratických zákonodarcov; vyzýva ESVČ, aby vyhodnotila úroveň dodržiavania, zapojenia a spolupráce spoločností so sídlom v EÚ s hongkonskými orgánmi pri presadzovaní zákona o národnej bezpečnosti a vyzýva členské štáty, aby oslovili banky so sídlom v EÚ, aby uvoľnili aktíva patriace prodemokratickým aktivistom Hongkongu;
52.

vyzýva Komisiu, aby vzhľadom na nadchádzajúcu revíziu balíka opatrení v oblasti mestskej mobility podporovala synergie medzi opatreniami v oblasti bezpečnosti a udržateľnosti v mestských oblastiach; v tejto súvislosti vyzýva na zmenu priorít dopravnej infraštruktúry v mestských oblastiach vrátane prebudovania verejných priestorov z priestorov slúžiacich na individuálnu automobilovú dopravu smerom k udržateľnejším, bezpečnejším a zdravším spôsobom dopravy, ako je verejná doprava, chôdza a cyklistika, pričom sa zohľadnia osobitné potreby zraniteľných účastníkov cestnej premávky, ako sú deti, osoby so zdravotným postihnutím a starší ľudia; podporuje väčšie investície a spolufinancovanie prostredníctvom nástrojov EÚ na financovanie parkovísk a iných zón prepojenosti v oblasti mobility pri vstupe do mestských oblastí, čím sa zabezpečí ľahký prístup k rôznym druhom verejnej dopravy vzhľadom na potrebu znížiť preťaženie miest a emisie CO 2 ; víta zámer EIB podporovať ambiciózne investičné programy s cieľom pomôcť verejným orgánom posilniť udržateľnú mobilitu na miestnej a regionálnej úrovni, ako sú plány udržateľnej mestskej mobility a projekty verejnej dopravy; vyzýva Komisiu, aby lepšie začlenila ciele a opatrenia EÚ v oblasti bezpečnosti cestnej premávky do usmernení k plánom udržateľnej mestskej mobility prostredníctvom monitorovania a podpory najlepších postupov vrátane stanovenia ukazovateľa účinného využívania finančných prostriedkov EÚ na zlepšenie bezpečnosti cestnej premávky v mestách;
—

so zreteľom na správu z 9. augusta 2019 s názvom Ex ante and ex post evaluation study of the Fisheries Partnership Agreement between the European Union and Greenland (Hodnotiaca štúdia ex ante a ex post dohody o partnerstve v odvetví rybárstva medzi Európskou úniou a Grónskom),
1.

opätovne zdôrazňuje, že vzhľadom na to, že spracúvanie veľkého množstva osobných údajov je jadrom umelej inteligencie, právo na ochranu súkromného života a právo na ochranu osobných údajov sa vzťahuje na všetky oblasti umelej inteligencie a právny rámec Únie na ochranu údajov a súkromia sa musí v plnej miere dodržiavať; pripomína preto, že EÚ už má stanovené normy ochrany údajov v oblasti presadzovania práva, ktoré tvoria základ akejkoľvek budúcej regulácie použitia umelej inteligencie pri presadzovaní práva a v súdnictve; pripomína, že spracovanie osobných údajov by malo byť zákonné a spravodlivé, účely spracovania by mali byť presne určené, explicitné a legitímne, spracovanie by malo byť primerané, relevantné a nemalo by byť neprimerané vo vzťahu k účelu, na ktorý sa údaje spracovávajú, malo by byť presné, aktualizované a nepresné údaje, pokiaľ neplatia obmedzenia, by sa mali opraviť alebo vymazať, údaje by sa nemali uchovávať dlhšie, ako je nutné, mali by sa stanoviť jednoznačné a primerané lehoty na vymazanie alebo pravidelné preskúmanie potreby uchovávania takýchto údajov a údaje by sa mali spracovávať bezpečným spôsobom; zdôrazňuje tiež, že by sa malo zabrániť možnosti identifikovať jednotlivcov prostredníctvom aplikácie umelej inteligencie s použitím údajov, ktoré boli predtým anonymizované;
J.

keďže v odvete za sankcie EÚ uvalené v reakcii na nútené presmerovanie letu spoločnosti Ryanair FR4978 Lukašenko verejne pohrozil, že EÚ, najmä susednú Litvu a Poľsko, zaplaví migrantmi a drogami; keďže táto hrozba sa zrealizovala prostredníctvom zneužitia migrantov na politické účely; keďže Lukašenkov režim vytvoril systém na prepravu migrantov z Iraku, Turecka a iných krajín do Minska a s pomocou bieloruských príslušníkov pohraničnej stráže uľahčil ich nelegálny prechod do EÚ; keďže v dôsledku toho vstúpilo približne 4 000 nelegálnych migrantov do Litvy, viac ako 1 400 migrantov do Poľska a približne 400 migrantov do Lotyšska; keďže Poľsko, Lotyšsko a Litva museli na svojich hraniciach s Bieloruskom vyhlásiť núdzový stav; keďže počet neoprávnených vstupov do EÚ je stále vysoký a pokusy o nelegálne prekračovanie hraníc pokračujú; keďže bieloruský režim používa na vytláčanie migrantov na územie EÚ silu a šíri propagandu a dezinformácie obviňujúce členské štáty EÚ z uľahčovania nelegálnej migrácie do Bieloruska; keďže Lukašenko navrhol zrušenie povinnosti Bieloruska prijímať vracajúcich sa migrantov a predložil bieloruskému parlamentu návrh zákona, ktorým sa táto povinnosť pozastavuje; keďže najmenej päť migrantov zomrelo na podchladenie a vyčerpanie a niektorí migranti uviazli na niekoľko týždňov na vonkajších hraniciach EÚ s Bieloruskom; keďže Poľsko obmedzilo prístup organizácií občianskej spoločnosti a médií do pohraničnej oblasti, kde bol zavedený núdzový stav; keďže situácia na hraniciach EÚ s Bieloruskom je naďalej napätá, pričom zo strany bieloruských dôstojníkov a vojakov dochádza k častým a rôznorodým provokáciám;
24.

víta nedávne kolá sankcií, ktoré Rada uložila príslušníkom armády (Tatmadaw) a ich podnikom, a vyzýva Radu, aby naďalej ukladala cielené a dôrazné sankcie s cieľom odrezať juntu od zdrojov príjmu pri súčasnom zabezpečení toho, aby sankcie nepoškodzovali mjanmarský ľud; zastáva názor, že medzinárodné spoločenstvo musí naďalej prijímať ďalšie opatrenia proti vojsku a jeho vedúcim predstaviteľom a vyvodzovať voči nim dôsledky, až kým nezmenia svoje smerovanie a nezabezpečia návrat k demokracii; zdôrazňuje, že treba, aby všetky členské štáty EÚ posilnili a presadzovali sankcie uvalené na akékoľvek štátom riadené mjanmarské podniky, najmä v drevospracujúcom priemysle a priemysle drahokamov; naliehavo vyzýva Komisiu, aby zabezpečila účinnosť vnútroštátnych sankcií uložených členským štátom a pridruženým krajinám za porušenie sankcií EÚ; zdôrazňuje, že by si to vyžadovalo zavedenie osobitného zmrazenia aktív a zákazov medzinárodných finančných prevodov do dvoch štátom vlastnených bánk, t. j. Myanmar Foreign Trade Bank a Myanmar Investment and Commercial Bank, prostredníctvom ktorých sa zhromažďuje všetka cudzia mena, a doplnenie zoznamu sankcií o štátnom vlastnenú spoločnosť Myanmar Oil and Gas Enterprise, ktorá je pre juntu najväčším zdrojom zahraničnej meny;
B.

keďže zatknutie Paula Rusesabaginu v auguste 2020 bolo svojvoľné, pod falošnými zámienkami a jeho súčasťou bol nezákonný presun do Rwandy, nedobrovoľné zmiznutie a zadržiavanie v izolácii; keďže na jeho osobu nebol vydaný zatykač v súlade s požiadavkami článku 37 rwandského trestného poriadku z roku 2019 a až do svojho odsúdenia mu neboli doručené žiadne obvinenia, čo je v rozpore s článkom 68 rwandského trestného poriadku; keďže Paul Rusesabagina pri viacerých príležitostiach verejne vyhlásil, že sa do svojej domoviny nemôže vrátiť zo strachu z pomsty;
J.

keďže za posledný mesiac sa do tejto oblasti dostalo len 10 % humanitárnych zásob pre bojujúci región Tigraj; keďže na zabezpečenie dostatočného množstva humanitárnych zásob pre Tigraj je potrebných 100 nákladných vozidiel denne; keďže od 12. júla 2021 vstúpilo do regiónu Tigraj len 525 nákladných vozidiel z dôvodu zatvorených hraníc, kontrolovaného prístupu ozbrojenými silami, zničenia infraštruktúry, ako sú mosty, nebezpečia pre vodičov, vážneho nedostatku paliva a hotovosti pre návrat do zásobovacích miest a dlhých prieťahov pri kontrole a povoľovaní vstupu humanitárnych dodávok;
H.

keďže tento návrh zákona by sa priamo dotkol TVN24, nezávislého mediálneho kanálu patriaceho do skupiny Discovery so sídlom v USA; keďže v Poľsku stále nebolo prijaté rozhodnutie o obnovení licencie pre TVN24, a to napriek tomu, že vysielateľ požiadal o obnovenie licencie vo februári 2020; keďže poľský národný regulačný orgán pre médiá (KRRiT) by mal vydať svoje rozhodnutie týkajúce sa novej licencie na vysielanie pred skončením platnosti súčasnej licencie, t. j. pred 26. septembrom 2021;
8.

vyzýva Komisiu, aby navrhla právne predpisy, ktoré budú od všetkých členských štátov vyžadovať, aby na účely vnútroštátnych právnych predpisov uznávali dospelých rodičov uvedených v rodnom liste vydanom v inom členskom štáte za zákonných rodičov dieťaťa bez ohľadu na zákonné pohlavie alebo rodinný stav dospelých a požaduje, aby všetky členské štáty na účely vnútroštátneho práva uznávali manželstvá alebo registrované partnerstvá uzatvorené v inom členskom štáte vo všetkých situáciách, v ktorých by manželia alebo registrovaní partneri mali právo na rovnaké zaobchádzanie podľa judikatúry ESĽP; zdôrazňuje dôležitosť uznávania rodných listov vo všetkých členských štátoch bez ohľadu na pohlavie rodičov, pretože by sa tým zaistilo, že deti po presťahovaní do iného členského štátu nezostanú bez štátnej príslušnosti;
A.

keďže v smernici 2010/63/EÚ o ochrane zvierat používaných na vedecké účely sa stanovuje konečný cieľ, ktorým je „úplné nahradenie postupov používajúcich živé zvieratá na vedecké a vzdelávacie účely … hneď, ako to z vedeckého hľadiska bude možné“, a zdôrazňuje sa, že o použití zvierat na tieto účely by sa malo uvažovať len vtedy, ak metóda bez použitia zvierat neexistuje; keďže celkový počet zvierat používaných na vedecké účely sa od nadobudnutia účinnosti tejto smernice takmer nezmenil, a to podľa najnovších údajov z roku 2018;
15.

poukazuje na to, že Istanbulský dohovor by sa mal chápať ako minimálna norma na odstránenie rodovo motivovaného násilia a že Únia by mala v tejto súvislosti prijať ešte rozhodnejšie a účinnejšie legislatívne opatrenia; pripomína, že takéto nové legislatívne opatrenia by v každom prípade mali byť v súlade s právami a povinnosťami stanovenými Istanbulským dohovorom a mali by dopĺňať jeho ratifikáciu; vyzýva členské štáty, aby zohľadnili odporúčania Skupiny expertov pre opatrenia na boj proti násiliu na ženách a domácemu násiliu a zlepšili svoje vnútroštátne právne predpisy tak, aby boli viac v súlade s ustanoveniami Istanbulského dohovoru, s cieľom zabezpečiť riadne vykonávanie a presadzovanie;
—

so zreteľom na oznámenie Komisie z 20. mája 2020 s názvom Stratégia EÚ v oblasti biodiverzity do roku 2030 – Prinavrátenie prírody do našich životov (COM(2020)0380),
18.

domnieva sa, že zaručenie dostupného a prispôsobeného pracovného prostredia, a to aj v odvetví rybolovu a akvakultúry, s cieľom opätovne začleniť do trhu práce aktívnych aj bývalých rybárov a iných pracovníkov so zdravotným postihnutím, ktorí sú zamestnaní v odvetví rybolovu, by viedlo k väčšiemu sociálnemu začleňovaniu a pomohlo by vytvoriť viac stimulov na tvorbu príjmov v odvetví rybolovu a v rybárskych komunitách;
M.

keďže kenská vláda sa v posledných desaťročiach niekoľkokrát pokúsila zatvoriť tábor; keďže 24. marca 2021 minister vnútra Kene udelil UNHCR 14-dňové ultimátum na vypracovanie plánu zatvorenia táborov Dadaab aj Kakuma; keďže 8. apríla 2021 kenský najvyšší súd dočasne odložil uzavretie o 30 dní; keďže 29. apríla 2021 sa UNHCR a kenská vláda dohodli na pláne na neskoršie uzavretie táborov Kukuma a Dadaab do 30. júna 2022; keďže plán zahŕňa bezpečný a dôstojný dobrovoľný návrat utečencov do ich krajín pôvodu, odchody do tretích krajín v rámci rôznych opatrení a alternatívne možnosti pobytu v Keni pre určitých utečencov z krajín Východoafrického spoločenstva (EAC);
—

so zreteľom na pracovný dokument útvarov Komisie z 18. septembra 2018 s názvom Mid-term progress report on the implementation of the NAIADES II action programme for the promotion of inland waterway transport (covering the period 2014-2017) (Správa o pokroku v polovici trvania týkajúca sa vykonávania akčného programu NAIADES II o podpore vnútrozemskej vodnej dopravy (obdobie 2014 – 2017)) (SWD(2018)0428),